title: KALIT SOʻZLAR - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 139/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikKALIT SOʻZLAR
  ANPR: Avtomobil davlat raqamini avtomatik aniqlash.
  U quyidagicha ishlaydi: transport vositasi ANPR kamerasi
  qarshisidan oʻtayotganda uning registratsiya raqami oʻqiladi va
  darhol politsiya qiziqtiradigan transport vositalari yozuvlarining
  maʼlumotlar bazasida tekshiriladi. Kamera qarshisidan oʻtuvchi
  barcha transport vositalarining yozuvlari saqlanadi. ANPR
  texnologiyasidan foydalanish huquqbuzarliklarni aniqlashda,
  masalan, oʻgʻirlangan yoki sugʻurta qilinmagan transport
  vositalarini topish, terrorizm, shuningdek, uyushgan jinoyatchilik
  ishlarini ochishda yordam berishi mumkin.
  6.15 Nazorat va kuzatuv tizimlari
  Bular ish beruvchilarga istalgan vaqtda xodimlarning qayerda
  ekanini koʻrish uchun ular bilan aloqada boʻlish imkonini
  beruvchi real vaqt tizimlaridir. Bu odatda mobil telefonida
  ilova boʻlgan har bir xodimda ishlaydi; keyinchalik ish beruvchi
  xodimlarining joriy geolokatsiyasini tekshirish imkonini
  beruvchi veb-portalni koʻrish uchun onlayn hisob ochishi
  mumkin.
  Ilovada odatda “geolokatsiyani yuborish” tugmasi ham boʻladi
  va u xodimga joriy geolokatsiyada roʻyxatdan oʻtish imkonini
  beradi.
  Agar telefonlarida “geolokatsiyani yuborish” funksiyasi
  faollashtirilgan boʻlsa, smartfonga ega jamiyat aʼzolarini
  kuzatish ham mumkin. Agar sayohat qilayotgan boʻlsangiz,
  unda u shartnomangizdagi trafikdan foydalanadi, chunki u
  doim internetga ulangan boʻladi. Bu qimmatga tushishi va
  boshqalarning sizni kuzata olishini xohlamasligingiz mumkin, shu
  sababli ushbu funksiyani yoqishdan oldin yaxshilan oʻylab koʻring.
  Cookie fayllar
  Siz kiradigan veb-saytlarning koʻpchiligi
  cookie fayllardan
  foydalanadi. Yaʼni ular siz bilmagan holda yoki sizning
  roziligingizni soʻragan holda kompyuteringizning qattiq diskiga
  “cookie fayl” deb ataluvchi kichik faylni yozadi.
  |
  | |